Diari Oficial de la Generalitat Valenciana


Sumari del DOGV 9479, del 28-11-2022 (2022/10313)

RESOLUCIÓ de 3 de novembre de 2022, de la Conselleria d'Hisenda i Model Econòmic, per la qual s'accepta la cessió gratuïta a la Generalitat, mitjançant mutació demanial, del Conservatori Professional de Música de Meliana.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9479

Data del DOGV
:   28-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10654


Data del document
:   03-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 de novembre de 2022, de la Conselleria d'Hisenda i Model Econòmic, per la qual s'accepta la cessió gratuïta a la Generalitat, mitjançant mutació demanial, del Conservatori Professional de Música de Meliana. [2022/10093]  
L'Ajuntament de Meliana, mitjançant un acord de data 29 d'abril de 2022, va aprovar la incoació de l'expedient de mutació demanial a la Generalitat de l'edifici destinat a conservatori de música situat al carrer dels Matricers, número 18, de la localitat.  
La Sotssecretaria de la Conselleria d'Educació, Cultura i Esport, mitjançant informe de data 25 d'octubre de 2022, ha proposat l'acceptació de la cessió.  
L'Ajuntament de Meliana, mitjançant acord de data 27 d'octubre de 2022, va aprovar la cessió a la Generalitat, mitjançant mutació demanial de l'edifici destinat a conservatori de música de la localitat.  
La cessió s'efectua d'acord amb el que es disposa en l'article 37 de la Llei 14/2003, de 10 d'abril, de patrimoni de la Generalitat, i la disposició addicional onze de l'esmentada llei que regula la mutació demanial.  
Segons aquest article 37, «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessàries per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmitent, integrant-se en el seu patrimoni amb totes les seues pertinences i accessions.»  
L'article 44 de la Llei 14/2003, de 10 d'abril, estableix en el punt 1 que «La Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat», i disposa en el punt 2 que «La competència per a l'acceptació correspon al titular de la conselleria competent en matèria de patrimoni».  
L'article 27.2.c de la Llei 14/2003, de 10 d'abril, estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Així doncs, una vegada perfeccionada la cessió i acceptació, l'immoble queda automàticament afecte al servei públic educatiu i adscrit a la Conselleria d'Educació, Cultura i Esport, a qui correspon la seua administració, defensa i conservació.  
  
En conseqüència, d'acord amb els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Meliana de l'edifici del Conservatori de Música situat al carrer dels Matricers, número 18, de la localitat, que limita al nord, illa zona verda núm. 3; sud, carrer dels Matricers; oest, carrer dels Manyans, i est, parcel·la d'Inversions l'Horta de Molins, SL.  
Consta inscrit en el Registre de la Propietat de Moncada 1, en el tom 1867, llibre 96, foli 192, finca 7682, inscripció 2ª.  
Referència cadastral 2922853GH5200B3837PV.  
Els immobles s'accepten lliure de càrregues, gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Meliana és amb la condició de destinar l'immoble Conservatori Professional de Música de Meliana, atenent el que es disposa en l'article 37 i la disposició addicional onze de la Llei 14/2003, de 10 d'abril, de patrimoni de la Generalitat. La Generalitat mantindrà la titularitat del bé mentre continue afectat a l'ús o servei públic que va motivar la mutació i per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions, amb la tramitació prèvia del corresponent expedient de reversió.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic educatiu i adscrit a la Conselleria d'Educació, Cultura i Esport a qui correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar aquesta resolució a l'Ajuntament cedent, i també a la conselleria proponent, i procedir a la publicació en el Diari Oficial de la Generalitat Valenciana, en compliment del que es preveu en l'article 44 de la llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 3 de novembre de 2022.- La directora general del Sector Públic i Patrimoni: Isabel Castelló García (p. d. Resolució de 8 de juny de 2022; DOGV núm. 9360, de 13.06.2022).